Dharma Initiative

***DHARMA Initiative***, raksta arī kā **DHARMA** (*Department of Heuristics and Research on Material Applications*, latviski — Heiristikas un vielas pielietojuma pētniecības nodaļa), ir izdomāts pētniecības projekts, kas attēlots TV seriālā "Pazudušie". To pieteica otrās sezonas sērijā "Orientācija". 2008. gadā tika atvērta vietne *DHARMA Initiative*. *Dharmas* intereses ir tieši saistītas ar viņpus zinātni. *[[Četras cildenās patiesības|Dharma]]* ir sanskrita termins, ko lieto hinduismā, budismā, džainismā un sikhismā.

## Izklāsts
*DHARMA Initiative* un tās izcelsme pirmo reizi tika pētītas sērijā "Orientācija", mācību filmā stacijā "Gulbis". Dr. Marvins Kendls skaidro, ka projekts tika uzsākts 1970. gadā, un to radīja divi doktora kandidāti no Mičiganas Universitātes, Žeralds un Karena Degrūti, un to finansēja Alvars Hanso no Hanso Fonda. Viņi iedomājās liela apmēra sabiedrisku pētniecības teritoriju, kur zinātnieki un brīvdomātāji no visas pasaules varētu pētīt meteoroloģiju, psiholoģiju, parapsiholoģiju, zooloģiju, elektromagnētismu, un sesto disciplīnu, ko filmā sāk identificēt kā "utopisku, sociālu" pirms filma tiek pārtraukta.

Sērijas *LaFleur* un "Viņš ir mūsu tu" norāda, ka matemātiķis Horācijs Gudspīds vadīja *DHARMA Initiative* operācijas uz salas, vismaz no pašiem 1970. gadiem līdz pat "Incidentam". Svarīgākos lēmumus, kurus nācās lemt uz salas, pieņēma komiteja, kuras sastāvā bija visu nodaļu vadītāji, tai skaitā pētniecības vadītājs Stjuarts Radzinskis un drošības dienesta vadītājs Laflers (vārds, ko pieņēma laikā ceļojošais Džeimss Fords). Viņi, savukārt, atbildēja *Dharmas* Galvenajai mītnei, kura bija bāzēta Mičiganas Universitātē, kā pierādījums tam ir Radzinska draudi piezvanīt Universitātei, lai ignorētu Gudspīda svarīgo lēmumu. Sērijā "Mainīgais", Daniels Faradejs apstiprināja, ka *Dharmas* štābs, vismaz līdz 1977. gadam bija dislocēts Enārborā, Mičiganā.

*The Lost Experience*, alternatīvās realitātes spēle, kuru rādīja 2006. gadā, atklāja, ka *DHARMA Initiative* mērķis bija grozīt jebkuru no sešiem Valenceti vienādojuma faktoriem, vienādojums, kurš "precīzi paredz gadu un mēnešu skaitu līdz cilvēce pašiznīcināsies," ļaujot cilvēkiem eksistēt ilgāk, izmainot pastardienu. Šie faktori Valenceti vienādojumā atspoguļoti kā skaitļi, un tie ir tie paši skaitļi, kuri nereti tiek pieminēti seriālā: 4, 8, 15, 16, 23 un 42.

1977. gadā uz salas bāzētie *Dharmas* strādnieki ieurba elektromagnētiskajā bedrē, tādējādi atbrīvojot katastrofāli bīstamu elektromagnētiskās enerģijas daudzumu. Šo notikumu dēvē par Incidentu un tas bieži tiek pieminēts citos *Dharmas* avotos. Radzinskis uzstāja uz urbšanu, neskatoties uz Dr. Čenga brīdinājumiem par briesmām. Stacijas "Gulbis" izglītojošā filmā, kura ierakstīta 1980. gadā, Dr. Marvins Kendls uzsver, ka stacijas dators nav domāts citiem mērķiem, it īpaši komunikācijai ar citām stacijām. Kad *Oceanic* reisā 815 izdzīvojušie ceļo atpakaļ laikā uz 1977. gadu, viņi mēģina iznīcināt enerģiju, detonējot ūdeņraža bumbas plutonija kodolu, tādējādi izraisot spēcīgu eksploziju, kura visus ceļotājus laikā atgriež uz 2007. gadu. Nākotne paliek neizmainīta, atbalstot Mailza apgalvojumu, ka tieši bumba ir Incidenta iemesls. Izdzīvojušo rīcība pagātnē izraisa pagaidu cēlonības apli, kurā viņu pašu darbības pagātnē patiesībā ir iemesls notikumiem nākotnē.

Pēc Incidenta, atsaucoties uz piezīmēm kartē, ko uzzīmēja Stjuarts Radzinskis uz stacijas "Gulbis" sprādzienizturīgajām durvīm, *DHARMA Initiative* ēkas uz salas tika atstātas nolaistā stāvoklī. Sprādzienizturīgo durvju kartē ir piezīmes par iznīcinātiem pieejas tuneļiem, avāriju Cerbera Drošības sistēmā un piemin ēkas, kuras ir pamestas vai iznīcinātas citos incidentos vai negadījumos, it īpaši tajā, kas notika 1984. gada 28. oktobrī, citā 1985. gadā, un pēdējā, kas notika 1987. gada 7. decembrī. Apmēram ap to laiku — 1988. gadā, kad Daniele Russo un viņas komanda uz salas cieta kuģa katastrofu, daudzas no salas ēkām tika pamestas, tai skaitā radio tornis. Kopš tā laika *Dharma* nevienā brīdī, ne arī kopš beidzamās biedru "tīrīšanas" nemēģināja meklēt vai glābt Danielu vai viņas komandu, neskatoties uz trauksmes signālu, ko Daniela no torņa pārraidīja sešpadsmit gadu garumā nepārtrauktā ķēdē.

Kad uz salas ieradās *Dharma*, viņi cīnījās ar salas vietējiem, kurus viņi pazina kā Naidniekus un reisā 815 izdzīvojušie kā "Citi". "Citi" uz salas dzīvoja jau ilgi pirms *Dharmas* ierašanās. Stacijai "Bulta" beigu beigās tika dots rīkojums novērot un formulēt stratēģiju "Citu" pretsitienam. Kad Bens Lainuss 1970. gadā ieradās uz salas, starp "Citiem" un *Dharmas* darbiniekiem vēl joprojām bija atklāts konflikts. Kaut kādā brīdi pirms 1974. gada, ar "Citiem" tika noslēgts kaut kāda veida pamiers. Starp "Citiem" un *Dharma* sāka ievērot virkni protokolu. Daudzās sērijās tiek pieminēta "līnija" un ka noteiktas salas daļas tiek uzskatītas par katras grupas teritoriju. Šis konflikts beidzās 1992. gadā, kad Lainuss pievienojās "Citiem", kuri nogalināja *Dharmas* darbiniekus, izmantojot nāvējošo gāzi no stacijas "Vētra". Šīs notikums kļuva pazīstams kā "Tīrīšana". Ķermeņi tika apglabāti masu kapā.

2001. gadā, pēc Stjuarta Radzinska pašnāvības stacijā "Gulbis", Kelvins Inmans, cilvēks, kurš atrada Desmondu izskalotu krastā, vēl joprojām bija *Dharmas* darbinieks stacijā. "Pazudušie" producents Karltons Kjūss raidījumā apstiprina, ka Kelvins patiesi bija *DHARMA Initiative* biedrs. *The Lost Experience* aktieris, kurš tēlo izdomāto Hanso Fonda vadītāju Hjū Makintairu, parādījās *[[Jimmy Kimmel Live!]]* sarunu šovā, un apgalvoja, ka Fonds 1987. gadā beidza finansēt *DHARMA Initiative*. Lai nu kā, otrajā sezonā, stacija "Gulbis" saņēma gaisa piegādi. Šo piegādi veica bezpilota lidmašīna, kura tika palaista no *Dharma* Loģistikas noliktavas, kura atrodas Guamā. Pēdējie zināmie dzīvie *DHARMA Initiative* biedri, pazīstami tikai kā Hektors un Glens, vairāk kā divdesmit gadu sūtīja regulārās gaisa piegādes uz salu. Tas norāda uz finansiālu struktūru, ko atstāja Hanso fonds, mājiens uz to atrodams Šrilankas video, — maksāt diviem strādniekiem un nodrošināt viņus ar iepakoto pārtiku un iekārtām bezgalīgām piegādēm uz salu. Regulāri caur teletaipa savienojumu ar stacijas "Lampas Stabs" palīdzību viņiem tika dotas salas koordinātes, ļaujot viņiem ieprogrammēt bezpilota lidmašīnai precīzu kravas nomešanas vietu. Epiloga īsajā video "Galvenais tagad cits", Bens Lainuss ierodas noliktavā un, atbildot uz Hektora un Glena jautājumiem, izslēdz to, pareizi norādot *Dharmas* strādniekiem, ka par galveno tagad ir cits (Hērlijs) un viņu darbs vairs nav nepieciešams (jo tagad cilvēki drīkst pamest salu).

2008. gadā Sandjego *Comic-Con* festivālā aizsākās jauna alternatīvās realitātes spēle ar telti, kurā uzņēma jaunus *DHARMA Initiative* biedrus. "Pazudušie" komandas dalībnieks, *Dharma* vadītājs Hanss van Ēgens, atklāja, ka telts rezultāti ir bezgalīgi, un ka tika izvēlēti daži cilvēki, lai noskatītos video, kurš tika atsūtīts no 30 gadu tālas pagātnes. Video, Pjērs Čengs saka, ka darbs uz salas ir spēkā esošs un ka ir ļoti svarīgi, lai *Dharma* tiktu atsākta. Pēc tam tika izveidota vietne, kura ļāva lietotājiem pievienoties *DHARMA Initiative*.

## Pētnieciskās stacijas

*DHARMA Initiative* uz salas ir uzbūvējusi kā zināms deviņas pētnieciskās stacijas (arī staciju "Lampas Stabs", kas neatrodas uz salas), vairākums no tām ir uzbūvētas kā pazemes celtnes vai bunkuri. Pēc ''Oceanic'' reisa 815 katastrofas, kura notika 2004. gada 22. septembrī, izdzīvojušie sastopas ar vairākām no šīm stacijām. Kā pirmo viņi atklāja staciju "Gulbis", kuru parasti apzīmē ar vārdu "lūka". Turpmākā seriāla gaitā viņi sastopas ar pārējām deviņām stacijām, un katrai no tām ir īpašs logo, kas saistīts ar konkrēto staciju: astoņstūris, līdzīgs *bagua* zīmējumam, ar atšķirīgu simbolu logo centrā. Sprādzienizturīgo durvju kartē ir attēlotas sešas celtnes, un vismaz četras no tām ir attēlotas ar *Dharma* nosaukumu un ikonu, kas atbilst stacijas nosaukumam. Citas celtnes apzīmētas ar jautājuma zīmi vai skaitli. Divas stacijas uzzīmētas ar punktotu līniju. Kartē visas 6 celtnes sazīmētas aplī, kura vidū ir liela jautājuma zīme. Augšējā kreisā stūrī ir uzzīmēta vēl viena celtne(septītā), bet tā ir nosvītrota. Gulbja stacijas sprādzienizturīgo durvju kartē ir atsauces arī uz gaismas ražošanas celtni, meteoroloģiskās pētniecības staciju, staciju "CVII", un citām, kuras seriālā nekad netika parādītas. Starp kartes dienvidaustrumu malas celtnēm ir 4 taisnstūra struktūras ar "CVI","CVII","CVIII", un "CVIV" nosaukumiem. CV nozīmē *Cerberus Vent* — "Cerbera izeja", kura tika atklāta slepenā rakstā uz viena no "Pazudušie" atjautības uzdevumiem. Gulbja stacijas sprādzienizturīgo durvju kartē norādīts, ka kādreiz starp vairākām stacijām eksistējis pazemes tuneļu tīkls. Piezīmes uz kartes norāda, ka tuneļi neilgi pēc Incidenta, jau kopš 1980—tajiem gadiem, atrodas nolaistā stāvoklī.

### Stacija "Hidra"
"Hidra" ir zooloģiskās izpētes stacija, kura atrodas uz mazas salas apmēram divu kilometru attālumā no galvenās salas. Seriālā aprakstīts, ka sala ir apmēram divreiz lielāka nekā Alkatrass. Ārpusē džungļos pie stacijas ēkas atrodas būri, kuros tika turēti polārlāči. Zemūdens komplekss reiz tika izmantots kā akvārijs, kurā dzīvoja haizivis un delfīni. Ēku kompleksā ir arī pētniecības un dzīvojamais modulis. Šīs stacijas simbols ir parastais *DHARMA Initiative* logotips, kura centrā ir hidra, un tas redzams uz lielā ēkas kupola aiz Keitas un Sojera būriem seriāla 3. sezonā.

Trešās sezonas sākumā, "Citi" tur ieslodzījumā uz Hidras salas Džeku, Keitu un Sojeru. Keitai un Sojeram liek būvēt skrejceļu, līdz tam laikam, kad viņiem izdodas aizbēgt. Otrajā sezonā vienā no epizodēm ir redzama haizivs, kurai uz astes attēlots *Dharma* simbols. Trešās sezonas sērijā "Divu pilsētu stāsts" Toms atklāj, ka polārlāči, kuri tika turēti tajā pašā būrī, kur patlaban tiek turēts Sojers, divu stundu laikā atrisinājuši uzdevumu kā dabūt maltīti. Tunisijas tuksnesī netālu no polārlāča skeleta tiek atrasta ādas kakla siksna ar "Hidra" simbolu. Piektajā sezonā *Ajira Airways* reiss 316 ir spiests veikt diezgan drošu nosēšanos uz Hidras salas "Citu" izbūvēto skrejceļu. Piektās sezonas sērijā "Dažiem patīk Hota", Dr. Čengs draud pārāk ziņkārīgajam Hērlijam, ka aizsūtīs viņu uz Hidras staciju, lai piedalītos muļķīgos eksperimentos, ja vien viņš kādam izstāstīs par līķi, ko Mailzs Stroms atveda Dr. Čengam.

### Stacija "Bulta"
Stacija "Bulta" pirmo reizi tika attēlota sērijā "...un atrasts". Sērijā "Tādēļ, ka jūs aizbraucāt" retrospekcijā tiek parādīts, kā Dr. Čengs veic orientēšanās filmas sākotnējo ierakstu, kurā viņš skaidro, ka šīs stacijas mērķis ir novērot ienaidniekus un formulēt uzbrukuma stratēģijas. Pirms filmēšanas beigām viņu pārtrauc. Sērijā "Cilvēks aiz aizkara" *DHARMA Initiative* operāciju retrospekcijā tiek parādīts viens tās biedrs — Horācijs Gudspīds, ģērbies kombinezonā ar "Bultas" stacijas logo, zem kura rakstīts "matemātiķis". Kad 2004. gadā staciju no jauna atklāj reisā izdzīvojušie, viņi durvju iekšpusē ierauga uzrakstu "karantīna". Sērijā *LaFleur* Horācijs dod rīkojumu brīdināt stacijas darbiniekus un "sagatavot smago artilēriju", jo viņam šķiet, ka draud nenovēršamas briesmas saistībā ar ienaidnieku uzbrukumu.

Kad lidmašīnas astes daļā izdzīvojušie pasažieri sastopas ar staciju "Bulta" sērijā "Citas 48 dienas", tā šķiet pārveidota par vienkāršu glabātuvi. Tajā viņi atrod dažus priekšmetus — radio, stikla aci un daļu no "Gulbja" stacijas orientēšanās filmas, kura paslēpta bībelē. Producenti Karltons Kjūss un Deimons Lindlofs kādā pārraidē paziņoja, ka katrs priekšmets ir nozīmīgs un nav nejauši izvēlēts.

### Stacija "Gulbis"
Sākotnēji stacija "Gulbis" bija ieplānota kā *DHARMA Initiative* laboratorija, kurā pētītu elektromagnētismu. Sērijā "Incidents" *Dharmas* biedrs Radzinskis apgalvo, ka tad, kad stacijas celtniecība tiks pabeigta, tā ļaus manipulēt ar elektromagnētismu tādā veidā, ka "izmainīs pasauli". Atsaucoties uz trešās sezonas *[[Blu-ray Disc|Blu-ray]]* diska sadaļu *Access Granted*, Dharma ieurba zemes dzīlēs un uzdūrās elektromagnētiskās enerģijas uzkrāšanās vietai, tādējādi atbrīvojot uzkrājušos enerģiju. Stacija "Gulbis" tika uzbūvēta virs šīs vietas un kalpoja kā "korķis". Pēcāk *Dharma* izstrādāja shēmu, kā bloķēt enerģijas noplūdi, bet aizsprosts enerģijas uzkrāšanās rezultātā beigu beigās sabruks. Lai pastāvīgi izolētu noplūdi, var tikt izmantota avārijas drošības atslēga. Negadījums notika 1977. gada jūlijā, un tādēļ bija nepieciešama pilnīga evakuācija.

Stacijas orientēšanās filmā, Dr. Marvins Kendls skaidro, ka sākotnēji stacijas eksperimentu rezultātā notika "incidents". Visa teritorija tika noklāta ar cementu, gluži kā Čornobiļa (pēc Saīda un Daniela Faradeja teiktā), lai apturētu bīstamās enerģijas izplatīšanos. Tādējādi radās pastāvīgs elektromagnētiskās enerģijas uzkrājums, un stacijas mērķis kļuva cits: divu cilvēku komandai (viņu nomaiņa notiek ik pēc 540 dienām) tika norīkots ik pēc 108 minūtēm datorā ievadīt ciparu kodu. Stacija aprīkota ar pārloka displeju, kurš darbojas kā taimeris un ir savienots ar datoru un trauksmes sistēmu.

Stacijā ir lieli pārtikas krājumi, plašu atskaņotājs un vecu vinila plašu kolekcija, neliela bibliotēka, ieroču glabātuve, duša un divstāvu gulta. Stacijā atrodas arī pavisam jauna veļas mazgājamā mašīna un veļas žāvētājs kā arī 1998. gadā publicētā Toma Klensija grāmata *Rainbow Six*. Gandrīz visa stacija atrodas zem zemes, izņemot ieejas šahtu un nomaskētās durvis, kuras, iespējams, atrodas "Citu" teritorijā. Stacija aprīkota ar vairākām iekštelpu sprādzienizturīgajām durvīm, un uz vienas no tām ar neredzamu tinti uzzīmēta karte. Šo karti zīmējuši vismaz divi cilvēki — Kelvins Inmens un Radzinskis. Izanalizējot karti, iespējams secināt, ka karti papildinājuši vismaz pieci autori, jo uz tās redzami pieci dažādi rokraksti. Kartē atzīmēti precīzi labojumu datumi, un kartes ievads acīmredzami kalpo kā salas notikumu izklāsts, piezīmes norāda uz autoru centieniem iegūt ziņas par pārējām stacijām. Dažas sadaļas rakstītas latīņu valodā. Sērijā "Dzīvot kopā, mirt atsevišķi" redzams, ka Kelvins Inmans zīmē uz kartes blakus labojuma datumam 26.06.2002. Uz sienām redzami arī nezināmu autoru akrila zīmējumi kā arī laika atzīmes.

Sērijā "Dzīvot kopā, mirt atsevišķi" Desmonds Hjūms 2001. gadā avarē uz salas un tiek nogādāts stacijā. Tur Kelvins Inmans izstāsta par ciparu koda ievadīšanu un pogas spiešanu, lai izglābtu pasauli. 2004. gada septembrī Kelvins un Dezmonds sastrīdas, rezultātā Kelvins mirst. Kad Dezmonds pārāk vēlu ievada kodu, izveidojas elektromagnētiskās enerģijas uzkrājums, kurš izraisa *Oceanic Airlines* reisa 815 katastrofu. Divi izdzīvojušie — Loks un Būns — nejauši atklāj staciju. Pirmās sezonas sērijā "Izceļošana" Lokam veiksmīgi izdodas atvērt stacijas lūku. Iekšpusē viņi atrod Dezmondu, kurš aizbēg pēc tam, kad viņi salauž datoru. Izdzīvojušiem izdodas salabot datoru, un ik pēc 108 minūtēm viņiem jāspiež poga.

Pēc tam, kad tiek atklāta stacijas "Pērle" orientēšanās filma, Loks tic, ka pogas spiešana ir psiholoģisks tests, un ar Desmonda palīdzību cenšas noskaidrot, kas notiek, ja pogu nenospiež. Dezmonds ar datu izdrukām no stacijas "Pērle" mēģina Loku pārliecināt, ka stacija ir īsta, bet, neskatoties uz to, Loks tomēr salauž datoru, lai Dezmonds nevarētu apturēt laika atskaiti. Tas izraisa visu metāla objektu nekontrolējamu lidošanu telpā, un zeme sāk drebēt. Kad Loks apjēdz pogas svarīgumu, viņš atzīst, ka ir kļūdījies, un Desmonds pagriež avārijas drošības atslēgu. Īslaicīgi debesis kļūst violetas, un stacija "Gulbis" tiek iznīcināta. Elektromagnētiskās enerģijas sprādziena rezultātā sala uz mirkli kļūst redzama apkārtējai pasaulei. Enerģijas signatūru uztver novērošanas stacija, kuru kontrolē Penelope Vidmora, un stacija paziņo viņai "mēs atradām".

### Stacija "Vētra"
Stacija, kurā tika ražota, uzglabāta, pētīta un ārkārtas situācijās izplatīta nāvējošā gāze. Atrodas dienas gājiena attālumā uz ziemeļiem no pludmales, kur atrodas *Oceanic Airlines* lidmašīnas centrālā daļa. Tieši ar šīs stacijas palīdzību "Citi" nogalināja gandrīz visus *Dharmas* ciemata iedzīvotājus, izlaižot tur gāzi.

*Dharmas* laikos stacijas patiesais mērķis tika slēpts no ciema iedzīvotājiem, kuriem teica, ka tā ir vienkārša elektrostacija. Šarlote un Daniels bija zinātnieki no kuģa "Kahana" un pirmais, ko viņi izdarīja, ierodoties uz salas, bija izslēdz staciju, lai neļautu Benam izmantot gāzi, lai nogalinātu algotņus, kas bija ieradušies pēc viņa.

Šīs stacijas logotipā ir attēlots vilnis.

### Stacija "Pērle"
Stacija, kas tika izmantota, lai izspiegotu cilvēkus stacijā "Gulbis". Cilvēks stacijā "Pērle" novēroja kameras un pierakstīja burtnīcā visu, kas notika bunkurā (stacija "Gulbis"). Pēc tam burtnīcas tika nosūtītas caur pneimatisko cauruli, kas tos izmeta laukā, kas nozīmēja, ka cilvēku novērošana caur kamerām bija absolūti bezjēdzīga. Šo burtnīcu izgāztuvi vēlāk atrod Džeka grupa. Tas, kā arī slēpto kameru pastāvēšana stacijā "Pērle" liecina par to, ka stacija bija sarežģīts psiholoģisks eksperiments.

Stacija atrodas pazemē, blakus klints, kur iestrēdzis Nigērijas narkotiku tirgotāju *Beechcraft*. Staciju pirmie atrada Paulo un Nikija, meklējot dimantus, kurus viņi bija nozaguši. Staciju pilnībā izpētīja Loks un Eko, kuri tur atrada mācību filmu stacijas darbiniekiem. Stacijas logotipā ir attēlota pērle.

Vēlāk vienu no stacijas burtnīcām izmantoja Čārlijs Peiss. Tāpat polārlāča alā tika atrasts šīs stacijas darbinieka skelets.

### Stacija "Spogulis"
Zemūdens stacija, kas tika izmantota kā zemūdeņu bāka. To izmantoja arī no salas sūtīto signālu traucēšanai. No stacijas iet kabelis, kuru atrada Saīds. Daudz vēlāk Čārlijs un Desmonds devās uz turieni, lai atspējotu signāla traucētāju. Viena no "Citiem" — Mihaila Bakuņina dēļ, kurš tur uzspridzināja granātu, stacija tika daļēji applūdusi. Stacijas logotipā ir attēlots zaķis.

### Stacija "Orhideja"
Pazemes stacija ar siltumnīcu virsū. Botānisko pētījumu aizsegā stacija veica eksperimentus ar matēriju un ceļošanu laikā. Netālu no stacijas, arī pazemē, atradās aizsalusi stūre, kuru griežot varēja pārvietot salu uz jebkuru telpas un laika punktu. *Dharmas* darbiniekiem acīmredzot izdevās pieslēgt staciju tam pašam strāvas avotam, kas darbina šo aizsalušo stūri.

Šī stacijā gāja bojā algotņu vadonis no kuģa "Kahana", vēlāk Bens Lainuss un Džons Loks pakustināja stūri, taču tā nolēca no ass un sala sāka nekontrolējami kustēties atpakaļ laikā. Stacijas logotipā ir attēloti koncentriskie apļi.

### Stacija "Liesma"
Stacija saziņai ar ārpasauli, kas ir ēka ar dzīvojamo istabu, virtuvi un datortelpu. Zem paklāja datortelpā atradās slepens līmenis, kas bija piebāzts ar C-4 sprāgstvielām. Tas darīts, lai aizsargātos pret "Citiem", jo, ja stacijas darbinieks ievada datorā kodu 77 uz jautājumu: "Vai ienaidnieki ir iekļuvuši stacijā?", tad stacija eksplodē. Tomēr visas *Dharmas* apmetnes iedzīvotājus straujās nogalināšanas dēļ stacija netika iznīcināta un tur sāka dzīvot viens no "Citiem" — Mihails Bakuņins.

Lai piekļūtu stacijas iznīcināšanai, cilvēkam šahā nācās pārspēt datoru. Pēc tam kļuva iespējams ievadīt kodus: "24", lai lidmašīna izmestu pārtiku uz salas, "32", lai aktivizētu augšupsaiti, "38", lai piekļūtu sakariem kontinentālajā daļā, "56", lai piekļūtu sonāram un "77", lai iznīcinātu staciju. Kad izdzīvojušie no 815 reisa atklāja staciju, Loks tur apmetās un sāka mēģināt pārspēt datoru šahā. Viņš arī atrada slepeno līmeni, kur atradās C-4 un drošības protokoli. Lokam izdevās uzvarēt šahā un viņš, neapzināti, ievadīja kodu "77", kas izraisīja stacijas iznīcināšanu. Stacijas logotipā ir attēlota liesma.

### Stacija "Personāls"
Medicīnas stacija, kuru "Citi" laiku pa laikam izmantoja grūtnieču uzraudzībai. Laikā, kad izdzīvojušie to atklāja, stacija bija pilnībā pamesta. *Dharmas* laikā šī stacija vakcinēja visus, kas ieradās uz salas.

Visas *Dharmas* pirmās palīdzības aptieciņas un medikamenti ir apzīmēti ar stacijas "Personāls" logotipu — Kaduceju.

### Stacija "Lampas Stabs"
Vienīgā stacija, kas neatrodas uz salas. Tas atrodas Losandželosā, pagrabā zem baznīcas. Pati stacija tiek izmantota, lai noteiktu visticamāko salas atrašanās vietu noteiktā telpas un laika punktā.

Stacijā tiek izmantots elektromagnētiskās enerģijas avots, kas to savieno ar citiem līdzīgiem avotiem visā pasaulē, no kuriem viens atrodas salas iekšienē. Stacijas glabātāja ir Eloīze Hokinga, kura palīdz pieciem 815 reisa pasažieriem, kuri izbēga no salas, atgriezties tur atpakaļ.

Stacijā atrodas salas fotogrāfija, ko uzņēmusi ASV Armijas patruļa, kuras karavīrus 1954. gadā nogalināja "Citi". Stacija arī automātiski nosūta pašreizējās salas koordinātas uz *Dharmas* noliktavu Guamā, no kurienes paceļas lidmašīna ar pārtikas kravu, lai to vēlāk nomestu uz salu. Stacijas logotipā ir attēlota ielas lampa.